படகு மெயில் விரைவுத் தொடருந்து

இந்தோ-சிலோன் எக்ஸ்பிரஸ் என்று அழைக்கப்படும் **படகு மெயில் விரைவுத் தொடருந்து**, இந்திய இரயில்வேயின் தெற்கு ரயில்வே பிரிவில் இயக்கப்படும் ஒரு தொடருந்து ஆகும். இது முதலில் சென்னை எழும்பூர் முதல் தனுஷ்கோடி வரை செயல்பட்டது. தற்போது சென்னை எழும்பூர் முதல் இராமேஸ்வரம் வரை செயல்படுகிறது. இந்த வழித்தடத்தினில் உள்ள திருச்சிராப்பள்ளி, செங்கல்பட்டு, விழுப்புரம், கடலூர், சிதம்பரம், கும்பகோணம், தஞ்சாவூர், புதுக்கோட்டை, காரைக்குடி, சிவகங்கை மற்றும் இராமநாதபுரம் ஆகிய ரயில் நிலையங்களை முக்கிய நிறுத்தங்களாகக் கொண்டுள்ளது. 19 ரயில் பெட்டிகள் கொண்ட இந்த ரயில் சேவை தினசரி செயல்படும் ரயில் சேவையாகும். இந்திய ரயில்வேயின் பெருமைக்குரிய ரயில் சேவைகளில் இதுவும் ஒன்று. கடந்த 2014 ஆம் ஆண்டின் மூலம், தனது நூறு ஆண்டு ரயில் சேவையினை போட்மெயில் ரயில் சேவை பூர்த்தி செய்துள்ளது. இது சென்னை எழும்பூரில் மாலை 7.15 மணிக்கு புறப்பட்டு, அடுத்த நாள் காலை 09:25 மணிக்கு ராமேஸ்வரம் வந்தடைகிறது.

## வரலாறு
thumb|250x250px|Passengers changing their mode of journey at Dhanushkodi
செங்கல்பட்டு, விழுப்புரம், கடலூர், சிதம்பரம், மயிலாடுதுறை, கும்பகோணம், தஞ்சாவூர், திருச்சிராப்பள்ளி, புதுக்கோட்டை, காரைக்குடி, சிவகங்கை மற்றும் ராமநாதபுரம் வழியாக சென்னை எழும்பூர் மற்றும் தனுஷ்கோடி இடையே இயக்கப்பட்டு வருகிறது. இந்தத் தொடருந்தின் பெயர் 19 ஆம் நூற்றாண்டின் தமிழ்நாடு மற்றும் ஸ்ரீலங்கா (பின்னர் இலங்கை) இடையே அஞ்சல் சேவையை நினைவூட்டுகிறது. இது இந்திய இரயில்வேயின் மிக உயர்ந்த மதிப்புமிக்க தொடருந்துகளில் ஒன்றாகும். இது 2014 ஆம் ஆண்டில் 100 ஆண்டுகள் சேவையை நிறைவு செய்தது.

## இழுவை
தற்போது ராமேஸ்வரம்-திருச்சி இடையேயான பிரிவு WAPM3A / 2 டீசல் எஞ்சின் லோகோ மற்றும் திருச்சி, சென்னை எழும்பூருக்கு WAP7 எலக்ட்ரிக் எஞ்சின் லோகோ மூலம் இயக்கப்படுகிறது. அதே வாகனங்களின் வகைகள் திரும்ப பயணத்தில் பயன்படுத்தப்படுகின்றன. திருச்சிராப்பள்ளி மற்றும் தாம்பரம் இடையே, இந்த ரயிலின் அதிகபட்ச வேகம் 110 கி.மீ. / மணி ஆகும்.
thumb|Boatmail Express halting at a station

## பெட்டிகள் விவரம்
இந்தத் தொடருந்து 19 பெட்டிகளால் ஆனது. தினமும் இயங்கி 667 கி.மீ. (414 மைல்) தொலைவு பயணிக்கிறது. பயணத்தின் அதிகபட்ச வேகம் 110 கி.மீ. / மணி ஆகும்.

## வழிப்பாதை மற்றும் நிறுத்தங்களுக்கான நேரங்கள்

## வண்டி எண் 16701

இது சென்னை எழும்பூரில் இருந்து, இராமேஸ்வரம் வரை செயல்படுகிறது. 14 மணி நேரம் மற்றும் 5 நிமிடங்கள் இதன் மொத்த பயண நேரம் ஆகும். இந்த வழித்தடத்தினில் 22 நிறுத்தங்களைக் கொண்டு செயல்படுகிறது. மணிக்கு சராசரியாக 47 கிலோ மீட்டர் வேகத்தில் சுமார் 667 கிலோ மீட்டர் தொலைவினை 14 மணி நேரம் மற்றும் 5 நிமிடங்களில் கடக்கிறது. இது சென்னை எழும்பூர் மற்றும் இராமேஸ்வரம் ஆகியவற்றிற்கு இடைப்பட்ட 122 ரயில் நிறுத்தங்களில் 22 நிறுத்தங்களை மட்டுமே கொண்டிருக்கிறது.

## வண்டி எண் 16702

இது இராமேஸ்வரத்தில் இருந்து சென்னை எழும்பூர் வரை செயல்படுகிறது. 13 மணி நேரம் 30 நிமிடங்கள் இதன் மொத்த பயண நேரம் ஆகும். இந்த வழித்தடத்தினில் 23 நிறுத்தங்களைக் கொண்டு செயல்படுகிறது. மணிக்கு சராசரியாக 49 கிலோ மீட்டர் வேகத்தில் சுமார் 667 கிலோ மீட்டர் தொலைவினை 13 மணி நேரம் 30 நிமிடங்களில் கடக்கிறது. இராமேஸ்வரம் மற்றும் சென்னை எழும்பூர் ஆகியவற்றிற்கு இடைப்பட்ட 122 ரயில் நிறுத்தங்களில் 23 நிறுத்தங்களை மட்டுமே கொண்டிருக்கிறது. புறப்படும் நேரத்திலும், சென்றடையும் நேரத்திலும் கிட்டத்தட்ட சரியாக சென்றடையும்படி செயல்பட்டு வருகிறது.

## மேற்கோள்கள்

பகுப்பு:இந்திய விரைவுவண்டிகள்
பகுப்பு:தமிழகத்தில் தொடருந்து போக்குவரத்து
பகுப்பு:தென்னக இரயில்வே தொடர்வண்டிகள்
பகுப்பு:துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்